**ภาคผนวก 2**(ท้ายประกาศคณะกรรมการกำกับตลาดทุนที่ ทจ. 75/2564)

**การคำนวณมูลค่าของรายการที่เกี่ยวโยงกัน
และรายการที่มีนัยสำคัญต่อบริษัท**

**ส่วนที่ 1 : คำอธิบายศัพท์**

 ให้ใช้คำอธิบายคำศัพท์นี้เพื่อประกอบการอธิบายคำศัพท์ที่ปรากฏในภาคผนวกฉบับนี้

|  |  |
| --- | --- |
| **คำศัพท์**“มูลค่าสินทรัพย์สุทธิ” | **คำอธิบายศัพท์**มูลค่าตามบัญชีของสินทรัพย์ของบริษัทหรือบริษัทย่อยตามที่เปิดเผยในงบการเงิน แล้วแต่กรณี |
| “สินทรัพย์ที่มีตัวตนสุทธิ”  | สินทรัพย์รวมหักด้วยสินทรัพย์ที่ไม่มีตัวตน เช่น ค่าความนิยม ค่าใช้จ่ายรอตัดบัญชี และหักด้วยหนี้สินและส่วนของผู้ถือหุ้นส่วนน้อย |
| “การให้หรือรับความช่วยเหลือทางการเงิน” | การให้หรือการรับความช่วยเหลือทางการเงินด้วยการรับหรือให้กู้ยืม ค้ำประกัน การให้สินทรัพย์เป็นหลักประกันหนี้สิน รวมถึงพฤติการณ์อื่นทำนองเดียวกัน  |
| “งบการเงิน”  | งบการเงินหรืองบการเงินรวม (ถ้ามี) ฉบับล่าสุดของบริษัท หรือของบริษัทที่บริษัทมีการตกลงเข้าทำรายการ ที่ผ่านการตรวจสอบหรือสอบทานจากผู้สอบบัญชี แล้วแต่กรณี  |
| “หลักทรัพย์”  | หุ้น ใบสำคัญแสดงสิทธิที่จะซื้อหุ้น หรือหลักทรัพย์อื่นที่อาจแปลงสภาพแห่งสิทธิเป็นหุ้น |
| “หลักทรัพย์จดทะเบียน”  | หลักทรัพย์ที่ได้รับการจดทะเบียนในตลาดหลักทรัพย์แห่งประเทศไทย |
| “ราคาตลาด”  | ราคาปิดของหลักทรัพย์ที่มีการซื้อขายกัน หรือราคาปิดของหลักทรัพย์ในวันที่มีการซื้อขายกันครั้งสุดท้ายในตลาดหลักทรัพย์แห่งประเทศไทย  |

**ส่วนที่ 2 : การคำนวณมูลค่าการทำรายการที่เกี่ยวโยงกัน**

|  |  |
| --- | --- |
| **รายการที่เกี่ยวโยงกัน** | **มูลค่าที่ใช้ในการคำนวณขนาดรายการ** |
| 1. การให้ความช่วยเหลือทางการเงิน | ให้คำนวณมูลค่าจากเงินต้นและดอกเบี้ย\* หรือมูลค่าภาระค้ำประกัน หรือมูลค่าความเสียหายที่อาจเกิดขึ้นแก่บริษัทหรือบริษัทย่อย หากบุคคลที่เกี่ยวโยงกันดังกล่าวไม่สามารถชำระหนี้ได้ |
| 2. การรับความช่วยเหลือทางการเงิน | ให้คำนวณมูลค่าจากดอกเบี้ย\* และผลประโยชน์ที่บริษัทหรือบริษัทย่อยจะต้องจ่ายให้แก่บุคคลที่เกี่ยวโยงกัน |
| 3. การจำหน่ายเงินลงทุนจนสิ้นสภาพเป็นบริษัทย่อยหรือบริษัทร่วม | ให้รวมคำนวณมูลค่าเงินให้กู้ยืม มูลค่าภาระค้ำประกันหรือภาระอื่น ๆ ที่บริษัทดังกล่าวยังคงค้างต่อบริษัทหรือบริษัทย่อยด้วย |
| 4. รายการที่เกี่ยวโยงกันอื่น ๆ | ใหคำนวณมูลคาของรายการตามมูลคารวมของสิ่งตอบแทนที่ชําระใหหรือได้รับชําระ หรือมูลคาตามบัญชี หรือมูลคาตามราคาตลาด แลวแต่จำนวนใดจะสูงกว่า |

 \* การคำนวณมูลค่าดอกเบี้ย ให้คำนวณจากอัตราดอกเบี้ยที่คิดจากบุคคลที่เกี่ยวโยงกัน หรืออัตราดอกเบี้ยจ่ายเฉลี่ยของบริษัทหรือบริษัทย่อย แล้วแต่จำนวนใดจะสูงกว่า

**ส่วนที่ 3 : การคำนวณมูลค่าการทำรายการที่มีนัยสำคัญต่อบริษัท**

|  |  |
| --- | --- |
| **รายการที่มีนัยสำคัญต่อบริษัท** | **มูลค่าที่ใช้ในการคำนวณขนาดรายการ** |
| 1. กรณีการได้มาซึ่งสินทรัพย์ | ให้คำนวณมูลค่าของสินทรัพย์นั้นตามมูลค่ารวมของสิ่งตอบแทน  |
| 2. กรณีการจำหน่ายไปซึ่งสินทรัพย์ | ให้คำนวณมูลค่าของสินทรัพย์นั้นตามมูลค่ารวมของสิ่งตอบแทน หรือมูลค่าตามบัญชีของสินทรัพย์นั้น แล้วแต่จำนวนใดจะสูงกว่า |
| 3. กรณีสิ่งตอบแทนเป็นหลักทรัพย์จดทะเบียน | ให้ใช้มูลค่าตามราคาตลาด หรือมูลค่าตามบัญชีของสินทรัพย์ที่มีตัวตนสุทธิ ของหลักทรัพย์จดทะเบียนจำนวนดังกล่าว แล้วแต่จำนวนใดจะสูงกว่า |
| 4. กรณีการจำหน่ายเงินลงทุนจนสิ้นสภาพเป็นบริษัทย่อยหรือบริษัทร่วม | ให้รวมคำนวณมูลค่าเงินให้กู้ยืม มูลค่าภาระค้ำประกันหรือภาระอื่น ๆ ที่บริษัทดังกล่าวยังคงค้างต่อบริษัทหรือบริษัทย่อยด้วย |

 ในการคำนวณมูลค่าของสินทรัพย์ ให้บริษัทใช้ตัวเลขตามงบการเงิน โดยปรับปรุงตัวเลขด้วยรายการที่เกิดขึ้นหลังวันที่ระบุในงบการเงินจนถึงวันที่ตกลงเข้าทำรายการนั้น